CELEX: 32014D0851
Language: sk
Date: 2014-11-26 00:00:00
Title: 2014/851/EÚ, Euratom: Vykonávacie rozhodnutie Komisie z  26. novembra 2014 , ktorým sa mení rozhodnutie 96/565/ ES, Euratom, ktorým sa Švédsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH [oznámené pod číslom C(2014) 8933]

28.11.2014   
            
            
               SK
            
            
               Úradný vestník Európskej únie
            
            
               L 343/46
            
         VYKONÁVACIE ROZHODNUTIE KOMISIE
   z 26. novembra 2014,
   ktorým sa mení rozhodnutie 96/565/ ES, Euratom, ktorým sa Švédsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH
   
      
         [oznámené pod číslom C(2014) 8933]
      
   
   (Iba švédske znenie je autentické)
   
      (2014/851/EÚ, Euratom)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 380 smernice Rady 2006/112/ES (2) môže Švédsko v súlade s podmienkami, ktoré sa v tomto členskom štáte uplatňovali k dátumu jeho pristúpenia, naďalej oslobodzovať od dane transakcie uvedené v bodoch 1, 9 a 10 časti B prílohy X k tejto smernici, pokiaľ sa rovnaké oslobodenia od dane uplatňujú v jednom z členských štátov, ktoré boli členmi Spoločenstva k 31. decembra 1994; tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Vo svojej odpovedi z 30. apríla 2014 na list Komisie zo 14. februára 2014 ohľadom zjednodušenia inšpekcií vlastných zdrojov založených na DPH (3) Švédsko požiadalo Komisiu o povolenie používať pre rozpočtové roky 2014 až 2020 pevne stanovený percentuálny podiel medzizákladu na výpočet základu vlastných zdrojov založených na DPH, pokiaľ ide o transakcie uvedené v bodoch 1, 9 a 10 časti B prílohy X k smernici 2006/112/ES. Švédsko ukázalo, že historický percentuálny podiel zostal v priebehu času stabilný. Švédsku by sa preto malo povoliť vypočítať základ vlastných zdrojov založených na DPH použitím pevne stanoveného percentuálneho podielu v súlade s listom, ktorý poslala Komisia.
            
         
               (3)
            
            
               Z dôvodu transparentnosti a právnej istoty je vhodné platnosť povolenia časovo obmedziť.
            
         
               (4)
            
            
               Preto je vhodné rozhodnutie Komisie 96/565/ES, Euratom (4) zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V rozhodnutí 96/565/ ES, Euratom sa vkladajú články 2a, 2b a 2c:
   
      „Článok 2a
      Odchylne od článku 2 ods. 1 tohto rozhodnutia sa Švédsku na účely výpočtu základu vlastných zdrojov založených na DPH povoľuje od 1. januára 2014 do 31. decembra 2020 používať 0,02 % medzizákladu, pokiaľ ide o transakcie uvedené v bode 1 časti B prílohy X (vstupné na športové podujatia) k smernici Rady 2006/112/ES (5).
      Článok 2b
      Odchylne od článku 2 ods. 3 tohto rozhodnutia sa Švédsku na účely výpočtu základu vlastných zdrojov založených na DPH povoľuje od 1. januára 2014 do 31. decembra 2020 používať 0,15 % medzizákladu, pokiaľ ide o transakcie uvedené v bode 10 časti B prílohy X (preprava osôb) k smernici 2006/112/ES.
      Článok 2c
      Odchylne od článku 2 ods. 4 tohto rozhodnutia sa Švédsku na účely výpočtu základu vlastných zdrojov založených na DPH povoľuje od 1. januára 2014 do 31. decembra 2020 používať 0,45 % medzizákladu, pokiaľ ide o transakcie uvedené v bode 9 časti B prílohy X (budovy a stavebné pozemky) k smernici 2006/112/ES.
   
   Článok 2
   Toto rozhodnutie je určené Švédskemu kráľovstvu.
   
      V Bruseli 26. novembra 2014
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Ares(2014) 371039.
   
      (4)  Rozhodnutie Komisie 96/565/ES, Euratom z 11. septembra 1996, ktorým sa Švédsku povoľuje nezohľadňovať niektoré kategórie transakcií a používať určité približné odhady na výpočet základu vlastných zdrojov založených na DPH (Ú. v. ES L 247, 28.9.1996, s. 41).
   
      (5)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).“